# Π1. 3 ΕΠΙΚΑΙΡΟΠΟΙΗΜΕΝΗ ΠΟΛΙΤΙΚΗ ΠΟΙΟΤΗΤΑΣ ΠΠΣ ΤΜΗΜΑΤΟΣ ΘΕΑΤΡΙΚΩΝ ΣΠΟΥΔΩΝ

Το Τμήμα Θεατρικών Σπουδών, σε συνεργασία με την Μονάδα Διασφάλισης Ποιότητας (ΜΟΔΙΠ) και τις αρμόδιες υπηρεσίες του Ιδρύματος, έχει εναρμονίσει την Πολιτική Ποιότητας του Προπτυχιακού Προγράμματος Σπουδών (ΠΠΣ), με την Πολιτική Ποιότητας του Πανεπιστημίου Πατρών (ΠΠ) που εγκρίθηκε στην υπ' αριθμ. 226/20.12.2023 έκτακτη συνεδρίαση της Συγκλήτου, με στόχο τη διασφάλιση και διαρκή βελτίωση της ποιότητας του ΠΠΣ, την προώθηση της ακαδημαϊκής του φυσιογνωμίας και του προσανατολισμένου σκοπού και αντικειμένου του, και στην υλοποίηση των στρατηγικών του στόχων μέσα από καθορισμένα μέσα και τους τρόπους επίτευξής τους, με εφαρμογή κατάλληλων διαδικασιών ποιότητας.

## Όραμα / Αποστολή του Τμήματος Θεατρικών Σπουδών

Σύμφωνα με το Προεδρικό Διάταγμα ίδρυσης του Τμήματος αποστολή του είναι: **Α)** Να καλλιεργεί και να προάγει την επιστήμη του θεάτρου με την ακαδημαϊκή και εφαρμοσμένη διδασκαλία, έρευνα και αναζήτηση. **Β)** Να παρέχει στους/στις φοιτητές/φοιτήτριές του τα απαραίτητα εφόδια που εξασφαλίζουν την άρτια κατάρτισή τους για την επιστημονική και επαγγελματική τους σταδιοδρομία και εξέλιξη. **Γ)** Να συμβάλει στην ανάπτυξη της θεατρικής αγωγής και αντίληψης του κοινωνικού συνόλου και στη συνειδητοποίηση για το ρόλο και τη σημασία του θεάτρου στη ζωή. **Δ)** Να συμβάλει ποικιλότροπα στην ανάπτυξη του πολιτιστικού επιπέδου του τόπου, αναλαμβάνοντας πρωτοβουλίες προς την κατεύθυνση αυτή.

## Στρατηγική του Τμήματος Θεατρικών Σπουδών

Οι στρατηγικοί στόχοι του Τμήματος Θεατρικών Σπουδών είναι άμεσα συνδεδεμένοι με τους αντίστοιχους του Ιδρύματος και περιλαμβάνουν:

* Παροχή υψηλού επιπέδου εκπαίδευσης σε σύγχρονα γνωστικά αντικείμενα των Θεατρικών σπουδών μέσω της τακτικής αναβάθμισης του ΠΠΣ, την επιδίωξη μαθησιακών αποτελεσμάτων και προσόντων σύμφωνα με το Ευρωπαϊκό και το Εθνικό Πλαίσιο Προσόντων Ανώτατης Εκπαίδευσης, την διαρκή αξιολόγηση του διδακτικού έργου και των εκπαιδευτικών υποδομών καθώς και την ενίσχυση της κινητικότητας φοιτητών και ακαδημαϊκού προσωπικού.
* Βελτίωση της σύνδεσης της εκπαίδευσης με τις σύγχρονες προκλήσεις στην αγορά εργασίας και ενίσχυση της ανταγωνιστικότητας των φοιτητών με την απόκτηση δεξιοτήτων και προσόντων απαραίτητων για την επαγγελματική τους σταδιοδρομία στην εγχώρια και διεθνή αγορά εργασίας.
* Έρευνα υψηλού επιπέδου και προώθηση της καινοτομίας και της εξωστρέφειας με βάση τις διεθνείς προδιαγραφές, μέσω της ανάπτυξης συνεργασιών και με άλλα Τμήματα του Πανεπιστημίου, καθώς και άλλα Ιδρύματα του εσωτερικού και του εξωτερικού και την ενίσχυση των ερευνητικών υποδομών και πόρων.
* Ισχυροποίηση της εξωστρέφειας και ενίσχυση της εθνικής και διεθνούς παρουσίας του Τμήματος και ανάδειξη του έργου που αυτό προσφέρει σε τοπικό, εθνικό και διεθνές επίπεδο.
* Βελτίωση της αποτελεσματικότητας των διοικητικών διαδικασιών, των προσφερόμενων υπηρεσιών και των υποδομών του Τμήματος, δίνοντας προτεραιότητα στη φοιτητική κοινότητα.
* Ισότιμη Πρόσβαση με την προαγωγή της συμπεριληπτικής εκπαίδευσης.

Ειδικότερα, για την υλοποίηση της πολιτικής αυτής, η ακαδημαϊκή μονάδα εφαρμόζει διαδικασίες ποιότητας που στοχεύουν:

1. στην καταλληλότητα της δομής και της οργάνωσης του προγράμματος σπουδών,
2. στην επιδίωξη μαθησιακών αποτελεσμάτων και προσόντων σύμφωνα με το Ευρωπαϊκό και το Εθνικό Πλαίσιο Προσόντων Ανώτατης Εκπαίδευσης,
3. στην προώθηση της ποιότητας και αποτελεσματικότητας του διδακτικού έργου,
4. στην καταλληλότητα των προσόντων του διδακτικού προσωπικού,
5. στην προώθηση της ποιότητας και ποσότητας του ερευνητικού έργου των μελών της ακαδημαϊκής μονάδας,
6. στους τρόπους σύνδεσης της διδασκαλίας με την έρευνα,
7. στο επίπεδο ζήτησης των αποκτώμενων προσόντων των αποφοίτων στην αγορά εργασίας,
8. στην ποιότητα των υποστηρικτικών υπηρεσιών, όπως οι διοικητικές υπηρεσίες, οι βιβλιοθήκες και οι υπηρεσίες φοιτητικής μέριμνας,
9. στη διενέργεια της ετήσιας ανασκόπησης και εσωτερικής επιθεώρησης του συστήματος διασφάλισης ποιότητας του ΠΠΣ καθώς και τη συνεργασία της ΟΜΕΑ με τη ΜΟΔΙΠ του Ιδρύματος.

Η προσήλωση στην υψηλή́ ποιότητα των εκπαιδευτικών υπηρεσιών, διασφαλίζεται μέσω της ενεργού συμμετοχής όλων των μελών του Τμήματος (διδάσκοντες/ουσες, φοιτητές/τριες, ερευνητές/τριες, τεχνικό́ και διοικητικό́ προσωπικό́), και των αποφάσεων των αρμόδιων συλλογικών οργάνων του, και στοχεύει στην συνεχή βελτίωση της ποιότητας του προγράμματος σπουδών, σε εκπαιδευτικό και ερευνητικό επίπεδο σύμφωνα με τα διεθνή́ πρότυπα και τις καλές πρακτικές του Ευρωπαϊκού́ Χώρου Ανώτατης Εκπαίδευσης (ΕΧΑΕ) και των αρχών της Εθνικής Αρχής Ανώτατης Εκπαίδευσης (ΕΘ.Α.Α.Ε.) και της κείμενης νομοθεσίας.

Οι διαδικασίες διασφάλισης ποιότητας που καταγράφονται στο Εσωτερικό Σύστημα Διασφάλισης Ποιότητας του Πανεπιστημίου Πατρών, εφαρμόζονται στο επίπεδο του Τμήματος Θεατρικών Σπουδών με την κατά περίπτωση απαιτούμενη εξειδίκευση. Όλες οι διαδικασίες διασφάλισης ποιότητας υπόκεινται σε επιθεώρηση και ανασκόπηση η οποία διενεργείται σε ετήσια βάση από την ΟΜΕΑ του Τμήματος σε συνεργασία με τη ΜΟΔΙΠ του Ιδρύματος.

Η Πολιτική Ποιότητας του Τμήματος εγκρίθηκε από την υπ’ αριθμ. 313/25-6-2024 Συνέλευση του Τμήματος Θεατρικών Σπουδών και είναι δημοσιευμένη στην κεντρική ιστοσελίδα του στον σύνδεσμο: <https://www.theaterst.upatras.gr/>.